Universitatea din București, reprezentată de prof. univ. dr. Marian Popescu la ediția 2020 a Colocviului Internațional despre Integritate Academică de la Coimbra
În perioada 27–31 octombrie 2020, Universitatea din Coimbra, Institutul de Cercetare și Acțiune privind Frauda și Plagiatul Academic - IRAFPA și Universitatea din Geneva organizează la Coimbra, atât online, cât și offline, Colocviul Internațional de Cercetare și Acțiune pentru Integritate Academică. 
În cadrul evenimentului, Universitatea din București este reprezentată de prof. univ. dr. Marian Popescu, directorul Centrului de Acțiune, Resurse, Formare pentru Integritate Academică al Universității din București, care va prezida și prima sesiune a colocviului, intitulată „Les pouvoirs respectifs des ordres juridique et  académique”.
Simpozionul este dedicat unei ample dezbateri privind integritatea academică, participanții putând pune întrebări și primi răspunsuri de la specialiști din Franța, Elveția, Germania, Portugalia, Spania, Muntenegru, Canada, Cehia și România, dar și de la reprezentanți ai unor structuri internaționale precum Globethics, AUF, LERU.

În cadrul colocviului vor fi supuse discuției subiecte precum relația adesea incertă între juridic și academic, formarea studenților pentru integritate, mărturii ale victimelor lipsei de integritate, ce înseamnă trecerea cursurilor în online, instalarea Responsabilității Societale a mediului academic sau relația dintre publicațiile științifice și integritate. O masă rotundă va încheia secțiunea de comunicări. 

Programul complet al ediției din 2020 a Colocviul Internațional de Cercetare și Acțiune pentru Integritate Academică de la Coimbra poate fi accesat aici. Mai multe informații despre dezbateri, precum și o serie testimoniale, pot fi accesate aici.  
